แนวโน้มดัชนีเช้าพักฐานหลังขึ้นแรง
นักวิเคราะห์ฯคาดตลาดหุ้นไทยเช้านี้อาจมีการพักฐานหลังดัชนี SET INDEX ปรับเพิ่มขึ้นมาค่อนข้างมาก รอดูปัจจัยเงินบาท-แรงขายต่างชาติ
26 มี.ค. 2553

นักวิเคราะห์ฯคาดตลาดหุ้นไทยเช้านี้อาจมีการพักฐานหลังดัชนี SET INDEX ปรับเพิ่มขึ้นมาค่อนข้างมาก รอดูปัจจัยเงินบาท-แรงขายต่างชาติ
นายพงศ์ภัทร สิริพิพัฒน์ ผู้ช่วยผู้จัดการ บริษัทหลักทรัพย์ เคจีไอ (ประเทศไทย) กล่าวว่า ตลาดหุ้นไทยเช้านี้ยังคงรอ 2 สัญญาณสำคัญ คือ ค่าเงินบาท หากอ่อนค่าจะเป็นสัญญาณขายหุ้นทันที และยอดขายสุทธิของนักลงทุนต่างชาติ ถ้ายังไม่เห็นสองสัญญาณนี้การพักฐานอาจมีบ้างในช่วงสั้นๆ แต่หากมี 2 สัญญาณนี้เกิดขึ้น นักลงทุนต้องรอจังหวะขาย   
ทั้งนี้ ปัญหาการเมืองยังไม่มีผลใดๆต่อตลาดหุ้นไท้ยจนกว่าจะมีความรุนแรงเกิดขึ้น ดังนั้นยังไม่มีความกังวลแม้ว่าจะมีการชุมนุมใหญ่ ห่วงเรื่องปัจจัยค่าเงินบาท และแรงเทขายนักลงทุนต่างชาติมากกว่า อย่างไรก็ตามทางบล.เคจีไอแนะนำซื้อมาตลอด แต่ขณะนี้ระมัดระวังให้รอจังหวะขายหุ้นหากเกิดสัญญาณดังกล่าวข้างต้น
โดยกรอบการลงทุนเช้านี้ให้แนวรับ 777 จุด แนวต้าน 793 จุด